Συντεταγμένες: 51°41′56″N 0°13′44″W﻿ / ﻿51.69889°N 0.22889°W﻿ / 51.69889; -0.22889

Το **Σάουθ Μιμς** (αγγλικά: *South Mimms* ή *South Mymms*) είναι χωριό και αστική κοινότητα στην περιοχή Χέρτσμιρ του Χερτφορντσάιρ στην Ανατολική Αγγλία. Πρόκειται για μικρό οικισμό που βρίσκεται κοντά στον κόμβο του αυτοκινητοδρόμου M25 και τον Αυτοκινητόδρομο A1(M) και ενδεχομένως είναι πιο γνωστός για την ονομασία του σταθμού εξυπηρέτησης που βρίσκεται στον κόμβο.

Ιστορικά στοιχεία
-----------------

Το Πότερς Μπαρ ήταν αρχικά μικρός οικισμός στην κοινότητα του Σάουθ Μιμς. Το Πότερς Μπαρ έγινε η τοποθεσία του κοντινού σιδηροδρομικού σταθμού και επεκτάθηκε. Τόσο το Πότερς Μπαρ όσο και το Σάουθ Μιμς ήταν μέρος του Μίντλσεξ μέχρι τη δημιουργία του Μείζονος Λονδίνου, το οποίο κατάργησε την κομητεία του Μίντλσεξ το 1965. Το Σάουθ Μιμς ήταν το πιο βόρειο χωριό του Μίντλσεξ.

Η κοινότητα του Σάουθ Μιμς διαιρέθηκε το 1894 με το Νόμο Περί Τοπικής Αυτοδιοίκησης του 1894 με το πιο νότιο σημείο του να σχηματίζει την κοινότητα του Αστικού Σάουθ Μιμς στην Αστική Περιοχή Μπάρνετ και μεταφέρθηκε στο Χερτφορντσάιρ. Η περιοχή αυτή αποτελεί πλέον μέρος του Δήμου του Μπάρνετ του Λονδίνου. Το υπόλοιπο μέρος της κοινότητας μετατράπηκε στην Αγροτική Περιοχή Σάουθ Μιμς, που μεταγενέστερα ονομάστηκε Αστική Περιοχή Πότερς Μπαρ.

Το Σάουθ Μιμς αποτέλεσε χώρος παραμονής της Βασίλισσας Βιλελμίνης της Ολλανδίας κατά την εξορία της στον Β΄ Παγκόσμιο Πόλεμο. Επίθεση της γερμανικής αεροπορίας στο Σάουθ Μιμς την περίοδο αυτή παραλίγο να την πετύχει, σκοτώνοντας δύο από τους φύλακες της, συμβάν που αναφέρεται στην αυτοβιογραφία της.

Το Ντάνσερς Χιλ στο Σάουθ Μιμς αποτέλεσε τοποθεσία στρατοπέδου αιχμαλώτων πολέμου του Β΄ Παγκοσμίου Πολέμου, με την ονομασία Camp 33, που αποτελούνταν από δύο περιβόλους, που αμφότεροι διέθεταν σκηνές για τους φυλακισμένους.

Ο Ρίτσμοντ Θάκερυ, πατέρας του Ουίλιαμ Θάκερυ, γεννήθηκε στην κοινότητα και βαπτίστηκε στην εκκλησία της το 1781.

Για πολλά χρόνια το Νοσοκομείο Κλέρ Χολ χρησιμοποιούνταν ως σανατόριο φυματίωσης. Πλέον χρησιμοποιείται από το Κέντρο Ερευνών Καρκίνου του Ηνωμένου Βασιλείου.

Ένα γνωστό πρόσωπο που γεννήθηκε στο Σάουθ Μιμς είναι ο Σάμιουελ Τίνσλεϊ, σκακιστής.

Πινακίδα στον Κόμβο 1 του Αυτοκινητοδρόμου A1(M) στο Σάουθ Μιμς

Παραπομπές
----------

1. ↑  «South Mimms services». *motorwayservicesonline.co.uk*. Ανακτήθηκε στις 18 Απριλίου 2017.
2. 1 2 3  «South Mimms: Introduction | British History Online». *www.british-history.ac.uk*. Ανακτήθηκε στις 18 Απριλίου 2017.
3. ↑  Johnson, Mike (2012). *Long Journey To Destiny*. Bloomington: AuthorHouse. σελ. 325. ISBN 9781468546583.
4. ↑  Thomas, Roger JC (2003). «Prisoner of War Camps (1939 – 1948)». Historic England. σελ. 23. Ανακτήθηκε στις 18 Απριλίου 2017.
5. ↑  «Lost Hospitals of London - Clarehall Hospital». *ezitis.myzen.co.uk*. Ανακτήθηκε στις 18 Απριλίου 2017.
6. ↑  Gaige, Jeremy (1987), *Chess Personalia, A Biobibliography*, McFarland, σελ. 426, ISBN 0-7864-2353-6

Εξωτερικοί σύνδεσμοι
--------------------

* Πολυμέσα σχετικά με το θέμα  South Mimms στο Wikimedia Commons

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αγγλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 145704849
* LCCN: no93003423

 |

 |